На 4 юли 2004 г., точно 50 години след „Чудото от Берн“, гърците, ръководени от новия почетен гражданин на Атина Ото Рехагел, излизат във финалната среща на Евро'04 срещу Португалия. Балканците сътворяват една от най-големите изненади в историята на европейския футбол като побеждават с гол на Ангелос Харистеас. Рехагел става първият чуждестранен треньор на страна-европейски шампион по футбол в историята на националните отбори на „стария континент“.